CELEX: C2004/262/55
Language: da
Date: 2004-10-23 00:00:00
Title: Sag T-253/04: Sag anlagt den 25. juni 2004 af Zubeyir Aydar på vegne af Kongra-Gel samt 10 andre personer mod Rådet for Den Europæiske Union

23.10.2004   
            
            
               DA
            
            
               Den Europæiske Unions Tidende
            
            
               C 262/28
            
         Sag anlagt den 25. juni 2004 af Zubeyir Aydar på vegne af Kongra-Gel samt 10 andre personer mod Rådet for Den Europæiske Union
   (Sag T-253/04)
   (2004/C 262/55)
   Processprog: engelsk
   Ved De Europæiske Fællesskabers Ret i Første Instans er der den 25. juni 2004 anlagt sag mod Rådet for Den Europæiske Union af Zubeyir Aydar, Fribourg, Schweiz, Haydar Isik, Maisoich, Tyskland, Kazim Baba, Berlin, Tyskland, George Aryo, Oldenzaal, Nederlandene, Sait Uzun, Egg/Flaw, Schweiz, Lord Nicholas Rea, London, Det Forenede Kongerige, Hugo Charlton, London, Det Forenede Kongerige, Roger Tomkins, Droucha, Cypern, Mark Thomas, London, Det Forenede Kongerige, Hugo Van Rompaye, Geel, Belgien og Jean Paul Nunez, Montpellier, Frankrig, ved barristers M. Muller, E. Grieves og C. Vine, og solicitor G. Pierce, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Den del af Rådets afgørelse 2004/306/EF af 2. april 2004, hvori der foreskrives foranstaltninger mod KONGRA-GEL som et alias for PKK, og forordning nr. 2580/2001 annulleres
            
         
               —
            
            
               Subsidiært erklæres forordning nr. 2580/2001 ulovlig, i det omfang den finder anvendelse på sagsøgerne
            
         
               —
            
            
               Der træffes sådanne videre foranstaltninger som Retten finder passende
            
         
               —
            
            
               Rådet tilpligtes at betale sagens omkostninger
            
         
               —
            
            
               Rådet tilpligtes at betale erstatning.
            
         Søgsmålsgrunde og væsentligste argumenter:
   Sagsøgerne gør gældende, at Rådet ved i sin afgørelse at beskrive KONGRA-GEL som et alias for PKK har handlet i strid med EF-traktaten både for så vidt angår de materielle og de formelle regler.
   Sagsøgerne gør gældende, at Rådet på væsentlig måde har tilsidesat EF-traktaten af følgende grunde:
   
               —
            
            
               undladelse af at anvende tilgængelige objektive kriterier på de korrekte faktiske omstændigheder
            
         
               —
            
            
               undladelse af at iagttage grundlæggende rettigheder såsom retten til ytringsfrihed og foreningsfrihed i henhold til artikel 10 og 11 i den europæiske konvention til beskyttelse af menneskerettigheder
            
         
               —
            
            
               tilsidesættelse af fællesskabsprincipper såsom proportionalitet, retssikkerhed, lighed og ret til kontradiktion
            
         
               —
            
            
               magtmisbrug.
            
         Videre gør sagsøgerne gældende, at Rådet har tilsidesat de processuelle bestemmelser i EF-traktaten på følgende måder:
   
               —
            
            
               undladelse af at give sagsøgerne mulighed for at give møde forud for vedtagelsen af foranstaltningerne og/eller at give sagsøgerne adgang til kontradiktion og/eller effektive retsmidler med henblik på anfægtelse af de faktiske vurderinger, som Rådet har lagt til grund, således som omhandlet i artikel 6 og 13 i den europæiske konvention til beskyttelse af menneskerettigheder
            
         
               —
            
            
               undladelse af at give nøjagtige og passende begrundelser for det retlige og faktiske grundlag for beslutningen.